Prerazporeditev dokumenta z uporabo Krmarja

Vsebina
Kazalo 🔎︎

# Razporejanje naslovov v Krmarju

Naslove s podrejenim besedilom lahko z uporabo Krmarja premikate navzgor in navzdol po dokumentu. Lahko tudi povišate ali ponižate ravni orisa naslovov. Za uporabo te možnosti naslove v dokumentu oblikujte z enim od vnaprej določenih slogov odstavka »Naslov N« (1–10) ali pa uporabite privzeti slog odstavka za naslov; za slednje izberite Orodja – Oštevilčevanje naslovov, izberite številko na seznamu Raven in nato izberite slog v polju Slog odstavka.

Če se želite z besedilno kazalko hitro premakniti na naslov v dokumentu, dvakrat kliknite naslov na seznamu Krmarja.

Krmarja zasidrate tako, da povlečete naslovno vrstico na rob delovne površine. Krmarja odsidrate z dvoklikom njegovega okvira, pri čemer držite pritisnjeno tipko Cmdkrmilko.

### Premik naslova navzgor ali navzdol v dokumentu

Zagotovite, da so v Krmarju prikazane vse ravni orisa. Privzeto so prikazane vse ravni. Oglejte si spodnje korake, kako spremenite ravni orisa, ki so prikazane.

1. V standardni vrstici kliknite ikono Krmar , da odprete Krmarja.

2. V Krmarju kliknite ikono Pogled vsebine .

3. Naredite nekaj od naslednjega:

1. Povlecite naslov na novo mesto v seznamu Krmarja.

2. Kliknite naslov na seznamu Krmarja, nato kliknite ikono Premakni poglavje navzgor ali pa ikono Premakni poglavje navzdol .

Če želite premakniti naslov brez podrejenega besedila, držite pritisnjeno tipko Cmdkrmilko ob vleki in kliku ikone Premakni poglavje navzgor oz. Premakni poglavje navzdol.

### Povišanje ali ponižanje ravni orisa naslova

1. Izberite naslov s seznama Krmarja.

2. Kliknite ikono Povišaj raven orisa ali Ponižaj raven orisa .

### Uporabite ravni orisa, da spremenite, kateri naslovi so prikazani

Kliknite ikono Pokaži do ravni orisa in nato izberite številko za najvišjo raven orisa. V Krmarju bo prikazan vsak naslov z ravnjo orisa, ki je manjša ali enaka tej številki.

Podobne teme

Krmar za pregled dokumenta

Vstavljanje hiperpovezav z uporabo Krmarja