Vsebina
Kazalo 🔎︎

# Vrstica Označevanje in oštevilčevanje

Orodna vrstica Označevanje in oštevilčevanje vsebuje funkcije za spreminjanje strukture odstavkov seznamov, vključno s spreminjanjem vrstnega reda odstavkov in določanjem različnih ravni na seznamu.

## Ponižaj raven orisa

Premakne oštevilčen naslov, kjer se nahaja kazalka, ali izbrane naslove, eno raven orisa navzdol. Premakne odstavek seznama, v katerem se nahaja kazalka, ali izbrane odstavke seznama eno raven seznama navzdol.

Ponižaj za raven orisaPonižaj

## Povišaj raven orisa

Premakne oštevilčen naslov, v katerem se nahaja kazalka, ali izbrane naslove eno raven orisa navzgor. Premakne odstavek seznama, v katerem se nahaja kazalka, ali izbrane odstavke seznama eno raven seznama navzgor.

Povišaj raven orisaPovišaj

## Ponižaj raven orisa s podtočkami

Poniža raven odstavka seznama, v katerem se nahaja kazalka, in njegove podtočke na naslednjo nižjo raven seznama. Izberete lahko več odstavkov seznama. Poniža raven orisa oštevilčenega naslova, v katerem se nahaja kazalka, in vseh njegovih podnaslovov na naslednjo nižjo raven orisa. Ta ukaz je dejaven, samo ko se kazalka nahaja v odstavku seznama oz. oštevilčenem naslovu.

Ponižaj raven orisa s podtočkami

## Povišaj raven orisa s podtočkami

Poviša raven odstavka seznama, v katerem se nahaja kazalka, in njegove podtočke na naslednjo višjo raven seznama. Izberete lahko več odstavkov seznama. Poviša raven orisa oštevilčenega naslova, v katerem se nahaja kazalka, in vseh njegovih podnaslovov na naslednjo višjo raven orisa. Ta ukaz je dejaven, samo ko se kazalka nahaja v odstavku seznama oz. oštevilčenem naslovu.

Povišaj raven orisa s podtočkami

## Premakni element navzdolPremakni navzdol

Premakne odstavek na položaj kazalke ali izbranih odstavkov, za naslednji odstavek.

Premakni element navzdolPremakni navzdol

## Premakni element navzgorPremakni navzgor

Premakne odstavek na položaj kazalke ali izbranih odstavkov, pred prejšnji odstavek.

Premakni element navzgorPremakni navzgor

## Premakni element navzdol s podtočkami

Premakne odstavek seznama, v katerem se nahaja kazalka, in njegove podtočke za naslednji odstavek seznama na isti ravni seznama. Premakne oštevilčeni naslov, v katerem se nahaja kazalka, in vse njegove podnaslove in besedilo za naslednji naslov na isti ravni orisa. Izberete in premaknete lahko tudi več kot en sam odstavek seznama oz. oštevilčeni naslov. Ta ukaz je dejaven, samo ko se kazalka nahaja v odstavku seznama oz. oštevilčenem naslovu.

Premakni element navzdol s podtočkami

## Premakni element navzgor s podtočkami

Premakne odstavek seznama, v katerem se nahaja kazalka, in njegove podtočke pred prejšnji odstavek seznama na isti ravni seznama. Premakne oštevilčeni naslov, v katerem se nahaja kazalka, in vse njegove podnaslove in besedilo pred prejšnji naslov na isti ravni orisa. Izberete in premaknete lahko tudi več kot en sam odstavek seznama oz. oštevilčeni naslov. Ta ukaz je dejaven, samo ko se kazalka nahaja v odstavku seznama oz. oštevilčenem naslovu.

Premakni element navzgor s podtočkami

## Vstavi neoštevilčen vnos

Vstavi odstavek brez oštevilčenja. Ne bo vplivalo na obstoječe oštevilčenje.

Vstavi neoštevilčen vnos

## Ponovno začni oštevilčevati

Ponovno začne oštevilčevati seznam od začetka. Ta ukaz je aktiven le, če se kazalka nahaja znotraj seznama.

Ponovno začni oštevilčevati

## Dodaj na seznam

Kot dele seznama vključi izbrane odstavke, najsi bodo elementi seznama ali ne.

Dodaj na seznam

## Označevanje in oštevilčevanje

Trenutnemu odstavku ali izbranim odstavkom doda številčenje in označevanje, vi pa lahko uredite obliko številčenja ali oznak.

Označevanje in oštevilčevanje