Vsebina
Kazalo 🔎︎

# Zbiranje polj z besedilom

Zbere vsebino dveh ali več izbranih polj z besedilom v enega samega.

Za dostop do tega ukaza ...

Izberite vsaj dve besedilni polji in izvedite eno od naslednjih dejanj:

Izberite Lik – Zberi besedilo.

Odprite kontekstni meni in izberite Zberi besedilo.

Zbiranje besedila združi več besedilnih polj v eno večje polje z besedilom, kar omogoča zvezen tok besedila v novem polju.

Ukaz Zberi besedilo je še posebej uporaben za urejanje dokumentov PDF s programom LibreOfficeDev Draw.

Funkcija preuči delčke besedila, ali se končujejo z ločili za konec povedi. Če se ne, bo vsebina naslednjega polja dodana, ne da bi se pričel nov odstavek. Kasneje morate še popraviti delitev na odstavke in nastaviti lastnosti odstavkov.

## Opombe

- Nastalo polje z besedilom bo vstavljeno na trenutno plast.

- Čeprav so morda posamezna polja z besedilom poimenovana kot predmeti, novonastalo besedilno polje ni poimenovano.

- Naslovi in opisi posameznih polj z besedilom so izgubljeni.

- Po zbiranju besedil so poprejšnji predmeti besedilnih polj izbrisani.

- Pri zbiranju besedil iz seznamov morate biti pozorni, da ohranite postavitev seznama, na katero sicer vpliva položaj ločil. Sem sodi tudi primer oštevilčevanja v slogu »1.«, kjer se nastali elementi seznama po piki delijo.

- Za boljše rezultate združite bližnja polja z besedilom, ki imajo podobno oblikovanje odstavkov. Oblikovanje znakov v besedilnih poljih se ohrani. Združevanje polj z besedilom z različnimi slogi odstavka (naslovi, seznami idr.) zahteva ročen poseg, da bi obnovili izvorno postavitev besedila.

Podobne teme

Izvozi v PDF