Vsebina
Kazalo 🔎︎

# Začetno središče

Dobrodošli v LibreOfficeDev. Hvala, ker uporabljate pomoč za delo s programi LibreOfficeDev. Vedno, ko potrebujete pomoč pri delu s pisarniškim paketom LibreOfficeDev, pritisnite tipko F1.

Začetno središče se pojavi, ko v LibreOfficeDev ni odprt noben dokument. Razdeljeno je na dve podokni. S klikom gumba v levem podoknu odprete nov dokument ali izbirnik datotek.

## Odpiranje obstoječih datotek

Gumb Odpri dokument odpre pogovorno okno za odpiranje datoteke.

Gumb Oddaljene datoteke predstavi pogovorno okno za odpiranje oddaljenih datotek, shranjenih na oddaljenih strežnikih.

S klikom gumba Nedavni dokumenti prikažete ogledne sličice nazadnje odprtih dokumentov na desni strani okna. Če z miško postanete nad temi sličicami, se označi dokument in prikaže namig o mestu hrambe dokumenta ter ikono v desnem zgornjem kotu, s katerim lahko ogledno sličico izbrišete iz podokna in s seznama nedavnih datotek. Če želite odpreti dokument, kliknite njegovo ogledno sličico.

Elemente seznama Nedavni dokumenti lahko odstranite s klikom gumba v desnem zgornjem kotu ikone. Dokumenta samega ne izbrišete. Vse elemente seznama Nedavni dokumenti izbrišete tako, da pritisnete spustni gumb Nedavni dokumenti in izberete ukaz Počisti nedavne dokumente.

## Delo s predlogami

Kliknite gumb Predloge, da prikažete vse predloge za vse programe pisarniškega paketa na desni strani okna.

Kliknite puščico navzdol na desni strani gumba Predloge, da se odpre meni, v katerem lahko zožite izbor obstoječih predlog glede na vrsto programa ali odprete pogovorno okno Upravitelj predlog.

Desno kliknite predlogo v desnem podoknu, da se odpre meni, v katerem lahko predlogo odprete za ustvarjanje novega dokumenta, ki temelji na njej, ali to predlogo uredite.

## Ustvari:

Vsak gumb odpre nov dokument tiste vrste, ki jo predstavlja.

- Dokument (Writer) odpre LibreOfficeDev Writer

- Preglednica (Calc) odpre LibreOfficeDev Calc

- Predstavitev (Impress) odpre LibreOfficeDev Impress

- Risba (Draw) odpre LibreOfficeDev Draw

- Formula (Math) odpre LibreOfficeDev Math

- Zbirka podatkov (Base) odpre LibreOfficeDev Base

Gumb Razširitve odpre stran https://extensions.libreoffice.org/, od koder lahko prenesete predloge in dodatne funkcionalnosti za LibreOfficeDev.

Za šifrirane datoteke se ogledna sličica vsebine dokumenta ne prikaže.