Vsebina
Kazalo 🔎︎

# Dostopnost

Nastavi možnosti, ki naredijo module LibreOfficeDev dostopnejše uporabnikom z oslabelim ali omejenim vidom, omejeno gibljivostjo ali drugimi nezmožnostmi.

Za dostop do tega ukaza ...

Izberite LibreOfficeDev – NastavitveOrodja – Možnosti – LibreOfficeDev – Dostopnost.

Dostopnost v LibreOfficeDev

## Razne možnosti

Nastavi možnosti dostopnosti.

### Podpri pomožna tehnološka orodja (potreben ponoven zagon programa)

Omogoča, da uporabljate pomožna orodja, kot so zunanji bralci zaslona, Braillove naprave ali vnosne naprave za razpoznavanje govora. Preden lahko omogočite podporo pomožnim tehnologijam, mora biti na vaš računalnik nameščeno izvajalno okolje Java (JRE).

### Uporabi kazalko za izbiro besedila v dokumentih z besedilom, ki so samo za branje

Prikaže kazalko v dokumentih, ki so samo za branje.

### Dovoli animirane slike

Prikaže predogled animirane grafike, kakršne so slike GIF, v LibreOfficeDev.

### Dovoli animirano besedilo

Ponudi predogled animiranega besedila z elementi, kot sta utripanje in drsenje, v LibreOfficeDev.

## Možnosti za visokokontrastni videz

Visoka kontrastnost je nastavitev operacijskega sistema, ki spremeni barvno shemo sistema, da se izboljša vidljivost. Določite lahko, kako LibreOfficeDev uporablja visokokontrastne nastavitve operacijskega sistema.

Robovi celic in sence so prikazani v barvi besedila vedno, ko je visokokontrastni način aktiviran. Barva ozadja je v tem primeru prezrta.

### Samodejno zaznaj visokokontrastni način operacijskega sistema

Preklopi LibreOfficeDev v visokokontrastni način, ko je barva ozadja sistema zelo temna.

### Uporabi samodejno barvo pisave za prikaz na zaslonu

Prikaže pisave v LibreOfficeDev s pomočjo sistemskih nastavitev barv. Ta možnost velja samo za prikaz na zaslonu.

### Uporabi sistemske barve za predoglede strani

Uporabi visokokontrastne nastavitve operacijskega sistema za predoglede strani.